
	      MAT Á ÁHRIFUM LAGASETNINGAR*
                   – sbr. samþykkt ríkisstjórnarinnar frá 24. febrúar 2023
*umfjöllun um einstök efnisatriði misjafnlega ítarleg, eftir umfangi máls og eðli

	Málsheiti og nr.
	 Frumvarp til laga um breytingu á lögum um evrópska langtímafjárfestingarsjóði / [FJR25030068]
	Ráðuneyti 
	 Fjármála- og efnahagsráðuneytið
	Stig mats
	☒ Frummat, sbr. 1. gr.
☐ Endanlegt mat, sbr. 10. gr. 

	Dags.
	19.03.2025


	A. Greining og mat á fjárhagslegum áhrifaþáttum fyrir ríkið

	Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs.
Fyrirhuguð lagasetning hefur ekki áhrif á fjárhag ríkisins. Fjármálaeftirlit Seðlabanka Íslands hefur lagt mat á þann kostnað sem hlýst af framfylgd laganna og metur áhrif innleiðingar umræddrar reglugerðar í núverandi mynd óveruleg og munu verkefni tengd henni rúmast innan núverandi rekstraráætlana Fjármálaeftirlitsins.
Tekjubreytingar.
Fyrirhuguð lagasetning hefur ekki áhrif á tekjur ríkisins. Eftirlitsgjald, sem eftirlitsskyldir aðilar greiða, verður óbreytt.
Útgjaldabreytingar. 
Fyrirhuguð lagasetning hefur ekki áhrif á útgjöld ríkisins.
Eignabreytingar.
Fyrirhuguð lagasetning hefur ekki áhrif á eignir ríkisins.
Aðrir áhrifaþættir varðandi ríkisfjármál.
Nei

	B. Samræmi við útgjaldaramma og fimm ára fjármálaætlun – fjármögnun 

	Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:
Á ekki við.
Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks, t.d. með tilfærslu fjármuna eða með því að draga úr öðrum útgjöldum?
Á ekki við.
Tengist einhver ný eða aukin tekjuöflun verkefninu?
Nei. Eftirlitsgjald Fjármálaeftirlits Seðlabanka Íslands tekur mið af umfangi starfseminnar. Ekki er gert ráð fyrir auknum umsvifum í starfseminni vegna fyrirhugaðrar lagasetningar fyrst um sinn.

	C. Efnahagsáhrif – áhrif á atvinnulíf, vinnumarkað og samkeppni

	Hagræn áhrif á heildareftirspurn og einstaka markaði – hagstjórnarsjónarmið.
Með innleiðingu reglugerðarinnar auk tengdrar framseldrar reglugerðar gætu ELTIF-sjóðir orðið meira spennandi kostur fyrir rekstraraðila sjóða til að bjóða upp á sem fjárfestingarkost. Verði boðið upp á slíka sjóði hér á landi gæti það leitt til fleiri fjármögnunarmöguleika fyrir innlenda aðila og fleiri möguleika fyrir fjárfesta, svo sem í tengslum við innviðafjárfestingar, einkum þar sem að reglurnar um sjóðina eru einfaldaðar. Þá er talið að breyttar reglur komi til með að draga úr kostnaði rekstraraðila þeirra. 
Tilgangur ELTIF-sjóða er að veita langtímafjármögnun til ýmissa verkefna sem erfitt getur verið að finna fjármagn fyrir, en eftir breytingar með reglugerð (ESB) 2023/606 skulu sjóðirnir fjárfesta a.m.k. 55% af fjármagni sínu í sk. hæfum fjárfestingum. Hæfar fjárfestingar fyrir ELTIF-sjóði eru m.a. ýmis innviðaverkefni, t.d. á sviði samgangna eða orku, og einnig skulda- eða eiginfjárgerningar útgefnir af fjárfestingarhæfum fyrirtækjum, þ.e. óskráðum fyrirtækjum eða skráðum fyrirtækjum með markaðsverðmæti að hámarki EUR 1,5 ma. ELTIF-sjóðir geta hentað þeim sem þurfa að fjárfesta til lengri tíma, eins og t.d. lífeyrissjóðum og vátryggingafélögum. Þá eru möguleikar almennra fjárfesta til þátttöku auknir með breytingunum. Seljanleiki hluta í sjóðunum er minni en ef keyptir eru annars konar fjármálagerningar. 
Sjóðaformið hafði áður notið takmarkaðrar velgengni innan ESB. Því voru reglurnar endurskoðaðar. Frá því reglurnar tóku gildi í ESB, 10. janúar 2024, hefur sjóðum sem þessum fjölgað að einhverju leyti á því svæði, skv. greiningaraðilum. Ekki liggur þó enn fyrir hvaða áhrif breytingarnar á reglunum koma til með að hafa á eftirspurn eftir sjóðum sem þessum á fjármálamörkuðum.
Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur, sbr. lög nr. 27/1999?
Reglurnar koma einungis til með að hafa áhrif á þá rekstraraðila sérhæfðra sjóða sem ákveða að bjóða upp á umrædda ELTIF-sjóði. Slíkir sjóðir eru ekki starfræktir hér á landi. Ekki er vitað hver eftirspurnin eftir stofnun sjóða á borð við þessa er.
Auknar skyldur eru lagðar á þá rekstraraðila sérhæfðra sjóða sem kjósa að bjóða upp á ELTIF-sjóði, svo sem í tengslum við umsókn um staðfestingu fyrir sjóðina og vegna eftirlits með t.d. markaðssetningu sjóðanna, hagsmunaárekstrum o.fl.
Ekki hefur verið leitað umsagnar ráðgjafarnefndar um opinberar eftirlitsreglur.
Samkeppnisskilyrði.
Ekki eru gert ráð fyrir teljandi áhrifum á samkeppnisskilyrði.

	D. Önnur áhrif

	Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011.
Ekki er gert ráð fyrir áhrifum á fjárhag sveitarfélaga.
Áhrif á frelsi til að veita þjónustu (með eða án staðfestu á Íslandi).
Samræming við reglur annars staðar á Evrópska efnahagssvæðinu er til þess fallin að greiða fyrir veitingu þjónustu þvert á landamæri.
Áhrif á tæknilegar reglur um vöru og fjarþjónustu, sbr. lög nr. 57/2000. 
Á ekki við.
Áhrif á byggðalög.
Fyrirhuguð lagasetning hefur ekki áhrif á byggðalög.
Áhrif á frjáls félagasamtök.
Fyrirhuguð lagasetning hefur ekki áhrif á frjáls félagasamtök.
Áhrif á jafnrétti kynjanna.
Lögunum er ætlað að auðvelda aðgengi að langtímafjármögnun í m.a. innviðaverkefni og til óskráðra fyrirtækja og skráðra fyrirtækja undir ákveðnum stærðarmörkum. Karlmenn eru í meirihluta þeirra sem eiga og stjórna fyrirtækjum og gætu því orðið fyrir hagfelldum áhrifum af lögunum. Þá er algengara að karlmenn stýri sérhæfðum sjóðum en konur og með því að fjölga þeim tegundum sérhæfðra sjóða sem eru í boði gætu fleiri störf skapast sem líkur eru á að verði frekar sinnt af körlum. Almennt hafa karlmenn einnig meiri tekjur en konur og hafa því að öllu jöfnu fleiri tækifæri til fjárfestinga á borð við þær sem lögunum er ætlað að ýta undir. Ganga má því út frá því að karlmenn verði fyrir meiri jákvæðum áhrifum af lagasetningunni en konur.
Áhrif a lýðheilsu.
Fyrirhuguð lagasetning hefur ekki áhrif á lýðheilsu.
Áhrif á menntun, nýsköpun og rannsóknir.
Fyrirhuguð lagasetning hefur ekki áhrif á menntun og rannsóknir. Reglugerð (ESB) 2023/606, sem fyrirhugað er að verði innleidd með lögunum, kveður á um heimildir til fjárfestinga í fjármálafyrirtækjum í nýsköpun, sem ekki var heimilt áður. Verði boðið upp á sjóði sem þessa á íslenskum markaði gætu áhrif fyrir slík fyrirtæki verið jákvæð vegna aukinna fjármögnunarmöguleika.
Áhrif á möguleika einstaklinga og fyrirtækja til að eiga samskipti þvert á norræn landamæri.
Samræming við reglur annars staðar á Norðurlöndum er til þess fallin að greiða fyrir veitingu þjónustu þvert á norræn landamæri.
Áhrif á stjórnsýslu, svo sem hvort ráðuneyti og stofnanir eru í stakk búin til að taka við verkefni.
Eftirlitshlutverk Fjármálaeftirlits Seðlabanka Íslands verður umfangsmeira ef rekstraraðilar ákveða að bjóða upp á þetta sjóðaform. Fram að því breytast umsvifin hins vegar ekki. Fjármálaeftirlit Seðlabanka Íslands er í stakk búið til að takast á hendur verkefnin sem áformunum fylgja, sjá umfjöllun undir lið A.
Áhrif á stöðu tiltekinna þjóðfélagshópa, svo sem aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar.
Fyrirhuguð lagasetning hefur ekki áhrif á stöðu tiltekinna þjóðfélagshópa.
Áhrif á umhverfi og sjálfbæra þróun.
 Fyrirhuguð lagasetning hefur ekki áhrif á umhverfi og sjálfbæra þróun.

	E. Niðurstaða mats – með vísun í fylgiskjöl ef við á

	Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag. 
Fyrirhuguð lagasetning hefur ekki áhrif á fjárhag ríkisins. 
Ekki er gert ráð fyrir auknum umsvifum Fjármálaeftirlits Seðlabanka Íslands vegna fyrirhugaðrar lagasetningar að svo stöddu, en komi til þess að rekstraraðilar ákveða að bjóða upp á þessa sjóðategund gætu umsvifin aukist svo einhverju nemi. Er talið að áhrif innleiðingar reglugerðanna verði óveruleg og að verkefnin tengd þeim rúmist innan núverandi rekstraráætlana Fjármálaeftirlits Seðlabanka Íslands
Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á. 
Nei 
Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat).
Almenn áhrif fyrirhugaðra laga eru talin verða jákvæð. Með fyrirhugaðri löggjöf verður löggjöf um þessa sjóðategund samræmd á EES-svæðinu og umhverfið hér á landi verður samkeppnishæft við umhverfi annarra ríkja innan EES. Kostnaður og fyrirhöfn við að innleiða löggjöfina er ekki talin verða mikil. Kjósi rekstraraðilar sjóða að bjóða upp á ELTIF-sjóði gæti það haft jákvæð áhrif á fjármálamarkað með auknu framboði fjárfestingarkosta fyrir fjárfesta og aukið aðgengi að fjármagni fyrir þá aðila sem bjóða upp á fjárfestingar sem slíkum sjóðum er heimilt að fjárfesta í.

	F. Til útfyllingar vegna endanlegs mats – breytingar frá frummati

	Voru áform um lagasetninguna ásamt frummati á áhrifum kynnt fyrir FJR? 

Eru helstu efnisatriði frumvarpsins óbreytt/lítið breytt frá þeim tíma? 

Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin?

